INTERNÉ usmernenie DEKANA

**k dištančnému režimu**

zasadnutí habilitaných a inauguračných komisií

na fakulte zdravotníctva a sociálnej práce

trnavskej univerzity v trnave

V súvislosti s doručeným stanoviskom[[1]](#footnote-1) a odporúčaním generálneho riaditeľa sekcie vysokých škôl MŠVVaŠ **Mgr. Jozefa Jurkoviča** k distančnému spôsobu vzdelávania, ako aj uskutočneniu zasadnutí habilitačných a inauguračných komisií (ďalej len „HaI komisií“)

**vydávam**

toto interné usmernenie dekana a predsedu

Vedeckej rady Fakulty zdravotníctva a sociálnej práce Trnavskej univerzity

pre členov HaI komisií

vo veci ich rokovania o návrhoch na udelenie vedecko-pedagogických titulov docent a profesor vrátanie uskutočnenia tajného hlasovania **dištančnou formou.**

**dôvodová správa:**

Dôvody ktoré oprávňujú vykonať dištančné zasadnutia HaI komisií a súčasne aj ich dištančné tajné hlasovania sú:

- Nepredvídané, závažné, objektívne problémové situácie,

- dôvody časovej tiesne v záujme dodržať lehoty stanovené Vyhláškou č. 246/2019[[2]](#footnote-2)

- vyhlásený núdzový stav, zákaz vychádzania alebo karanténa v Slovenskej republike, resp. v niektorej oblasti Slovenskej republika alebo karantény konkrétneho člena habilitačnej/inauguračnej komisie,

- iné sociálne, spoločenské či zdravotné dôvody hodné zreteľa.

Vo všetkých týchto situáciách je umožnené, odporúčané a **prípustné** uskutočniť zasadnutia HaI komisií **dištančnou metódou, vrátane dištančného spôsobu tajného hlasovania.**

**TECHNICKO-ORGANIZAČNÉ ZABEZPEČENIE TAJNÉHO HLASOVANIA DIšTANčNOU METODOU:**

Tajne hlasovať dištančným spôsobom môžu iba tí členovia HaI komisie, ktorí sa na prerokúvaní návrhu na udelenie titulu docent alebo profesor účastnia dištančnou formou (on-line). V takomto prípade nahrádza štandardnú formu hlasovacieho lístka **tzv. e-formulár**, ktorý bude priamo pri hlasovaní o konkrétnom návrhu odoslaný distančnou formou zúčastneným členom HaI komisie. Tajné hlasovanie dištančnou formou je platné, ak počet **spätne zaslaných e-formulárov** neprekročí počet dištančne pripojených členov HaI komisie a súčasne, ak dištančne pripojení členovia HaI komisie **werbálne potvrdia zúčastneným členom HaI komisií** že sú oboznámení o tom, že im bude zaslaný **e-formulár** k vykonaniu tajného hlasovania.

**prof. MUDr. Jaroslav Slaný, CSc.**

dekan fakulty a predseda VR FZaSP TU v Trnave

Trnava, 9.11.2020

1. číslo listu ***2020/17693:33-A1100 zo dňa 23.10.2020*** [↑](#footnote-ref-1)
2. Vyhláška MŠVVaŠ o postupe získavania vedecko-pedagogických titulov docent a profesor [↑](#footnote-ref-2)